CELEX: E2013P0008
Language: da
Date: 2013-06-24 00:00:00
Title: Sag anlagt den 24. juni 2013 af Abelia mod EFTA-Tilsynsmyndigheden (Sag E-8/13)

3.10.2013   
            
            
               DA
            
            
               Den Europæiske Unions Tidende
            
            
               C 287/12
            
         Sag anlagt den 24. juni 2013 af Abelia mod EFTA-Tilsynsmyndigheden
   (Sag E-8/13)
   2013/C 287/08
   Abelia, repræsenteret af advokat Ingebjørg Harto og advokat Nina Lea Gjerde, Næringslivets Hovedorganisasjon (NHO), Postboks 5250 Majorstuen, 0303 Oslo, Norge. har den 24. juni 2013 anlagt sag mod EFTA-Tilsynsmyndigheden ved EFTA-Domstolen.
   Sagsøger har nedlagt følgende påstande:
   
               1)
            
            
               Artikel 1 i EFTA-Tilsynsmyndighedens beslutning nr. 160/13/KOL af 24. april 2013 annulleres.
            
         
               2)
            
            
               Tilsynsmyndigheden tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøgeren er en handels- og arbejdsgiverforening inden for Næringslivets Hovedorganisasjon, der repræsenterer 1 250 medlemsvirksomheder inden for it og telekommunikation, forskning og udvikling, rådgivning og uddannelse.
            
         
               —
            
            
               Grundlaget for søgsmålet er EFTA-Tilsynsmyndighedens afgørelse nr. 160/13/KOL af 24. april 2013 om at henlægge sagen uden at indlede en formel undersøgelsesprocedure om, hvorvidt de norske bestemmelser om moms og momsudligning skal betragtes som statsstøtte i betydningen i EØS-aftalens artikel 61, stk.1.
            
         
               —
            
            
               Sagsøgeren anfører bl.a., at:
               
                           —
                        
                        
                           Tilsynsmyndigheden har undladt at indlede en formel undersøgelsesprocedure i henhold til artikel 1, stk. 2, i del I i protokol nr. 3 til aftalen mellem EFTA-staterne om oprettelse af en tilsynsmyndighed og en domstol, jf. artikel 4, stk. 4, i del II til protokol nr. 3 i nævnte aftale mellem EFTA-staterne
                        
                     
                           —
                        
                        
                           EFTA-Tilsynsmyndigheden har undladt at give en begrundelse herfor som krævet i artikel 16 i aftalen mellem EFTA-staterne om oprettelse af en tilsynsmyndighed og en domstol.